Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 32/1999. (III. 31.) FVM rendelethez
Paragraph Index: 1910

3. A tojókat csak olyan ketrecben szabad tartani, amely megfelel a következő előírásoknak: 3.1. a ketrecnek — anyaga, kialakítása és állapota alapján — olyannak kell lennie, hogy a tojók sérülését a technika mindenkori állásának megfelelő biztonsággal kizárja, és a tojók elgyengülését ne eredményezze, 3.2. a tojók számára legalább 450 négyzetcentiméter szabadon használható ketrec-alapterületet kell biztosítani, amelynek a meghatározásánál a méréseket vízszintesen kell elvégezni, a mért alapterületet a takarmányveszteség 1999/27. szám mérséklésére kialakított magas peremekkel csökkenteni kell, ha azok a tojók mozgáslehetőségeit gátolják, 3.3. a ketrec szabad belmagasságának — legalább 65 százaléka esetén — el kell érnie a 40 centimétert, de az sehol sem lehet 35 centiméternél kevesebb, 3.4. a ketrecnyílást úgy kell kialakítani és méretezni, hogy a tojók a ketrecből fájdalom- és sérülésmentesen kivehetők legyenek, 3.5. a ketrecpadlót úgy kell kialakítani, hogy a tojók sérülés nélkül tudjanak a tartókon pihenni, állni, illetve felállni; ha a ketrec padlója huzalrácsból vagy drótfonatból készül, annak olyannak kell lennie, hogy a tojók bármelyik tartón legalább három ujjal kapaszkodni tudjanak, 3.6. a ketrecpadló lejtése legfeljebb 14 százalékos lehet, 3.7. az egy tojóra eső szabad etetőhossznak tíz centiméternek kell lennie, a vályús itató hosszának az etetőhossznak megfelelőnek kell lennie, a szelepes vagy csészés itató esetén minden ketrecben legalább két itatóhelynek elérhetőnek kell lennie.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes